הפועל בקעת הירדן

הפועל בקעת הירדן  הייתה  קבוצת כדורגל ישראלית שייצגה את בקעת הירדן במגרש במושב תומר. הקבוצה שיחקה בליגה ב' דרום. בעבר שיחקה הקבוצה בצבעי שחור-כתום או תכלת ועד לפירוקה בסוף עונת 2024/2025 שיחקה בכחול-לבן.

היסטוריה
הקבוצה נוסדה בשנת 1999 כהמשך לקבוצת נוער. שיחקה בליגה ג' עד עונת 2008–2009 (עם המאמן ליאור זדה), בה סיימה במקום השני בטבלה. אף שהפסידה בקרב האחרון של משחקי המבחן באותה שנה להפועל קריית אונו, עלתה לבסוף לליגה ב' אחרי שהפועל שגב שלום התפרקה. במקביל באותה עונה זכתה הקבוצה בגביע הליגות הנמוכות כשניצחה בגמר 2-3 את קבוצת מ.ס. בני רעננה. בהמשך בסיבוב ז' הפסידה 4-0 לקבוצת אחווה עראבה.

בעונת 2012–2013 סיימה הקבוצה במקום השלישי והעפילה למשחקי הפלייאוף. במשחקה הראשון ניצחה את מ.ס טירה 2-1, אך הפסידה באותה התוצאה במשחק השני מול מועדון ספורט כפר קאסם. בעונה הבאה סיימה במקום החמישי והעפילה למשחקי הפלייאוף, אך הפסידה במשחק הראשון להפועל הוד השרון.

בעונת 2014–2015 (עם המאמן רון מרכוס), סיימה במקום הראשון בליגה ב' דרום א' ועלתה לליגה א'. בעונת 2018–2019 נשלחה על ידי ההתאחדות לכדורגל לייצג את ישראל בטורניר גביע האזורים של אופ"א ולא עברה את שלב הבתים. בסוף העונה סיימה במקום ה-14 וניצחה במשחקי המבחן את מכבי עירוני שדרות וכך ניצלה מירידת ליגה.

בעונת 2020–2021 הגיעה הקבוצה להישג השיא שלה בגביע המדינה כאשר הגיעה לסיבוב ח' שם פגשה את מכבי נתניה והפסידה לה בתוצאה 2:0

בעונת 2021–2022 נשלחה על ידי ההתאחדות לכדורגל לייצג בפעם השנייה את ישראל בטורניר גביע האזורים של אופ"א ולא עברה את שלב הבתים.
בעונת 2022–2023 השיגה הקבוצה את הניצחון הגדול בתולדותיה כאשר ניצחה 11-1 את שמשון כפר קאסם ולמרות זאת לא העפילה לפלייאוף.

בתום עונת 2023–2024 ירדה לליגה ב'.
לקבוצה מחלקת נוער ענפה הכוללת כ-5 קבוצות ליגה.

בסיום עונת 2024-2025 התפרקה הקבוצה הבוגרת של הפועל בקעת הירדן 
קישורים חיצוניים

הערות שוליים

קטגוריה:קבוצות כדורגל ישראליות
קטגוריה:התאחדות הפועל: מועדוני כדורגל
קטגוריה:מועצה אזורית ערבות הירדן
קטגוריה:קבוצות כדורגל שהוקמו ב-1999